बाक्सा, 31 अक्टबर 2020 : चन्दन ब्रह्मआ एबसुनि मावखुलिखौ UPPL मावखुलि खालामनाय नुदोंब्ला मावखुलियाव हाबना नाइफैथों। एबसुनि मावखुलियाव मानि सायाव सावरायनाय जायो आरो मानि लेखा बिलाइ थायो । लोगोसे BPF नि एकटिं नेहाथारि प्रबिन बर’ आ एबसुखौ थैना थांनाय नुबायबा आरो बेखौ थैना थांनायनिफ्राय बासायनो थाखाय सोमावसारनो ओंखारदोंबा आं बरायो होनना रंगिना बरगयारी बिथांआ खौरांगिरिनि सोंथियाव फोरमायना होयो। बरमा दखरा दुलाराय बर फरायसा आफादनि बान्जायनायाव मथाथुलि गुदि फरायसालिनि लांगोनायाव BTR गोरोबथानि सायाव गुवारै फोरमायनाय हाबाफारि जानानै थांङो । बरमा दखरा दुलाराय बर’ फरायसा आफादनि आफादगिरि तुनु चनद्र बर’नि आफादगिरि मासि लानानै मेल सामलायनायाव गाहाय आलासि महरै बाहागो लायो मिरु दुलाराय बर फरायसा आफादनि नेहाथारि रंगिना बरगयारी, क’क्राझार जिल्लानि सुबुं फोनांजाब नेहाथारि रैसुमै मोसाहारी, बाक्सा जिल्ला दुलाराय बर’ फरायसा आफादनि आफादगिरि निपेन चन्द्र बर’, लेङाइ आफादगिरि दैथुन ब्रह्म, 24 नं मुसलपुर बियाबनि UPPL दोलोनि बिजाथि राकेस ब्रह्म, मिरु UPPL नि नेहाथारि जोंस्रां ब्रह्म, भुभेन बडसा लोगोसे ओनसोलनि मेलेमजिबि बिथांमोन बाहागो लायो।